Tallrike artister spilte inn «Are You Lonesome Tonight?» i 1927. Komponisten Lou Handman selv spilte piano og hans søster Edith bidro med sangen i en innspilling utgitt på merket Gennett. Den første utgitte versjonen var med Charles Heart som spilte sangen inn (med 2 vers og refreng) 9. mai 1927. Vaughn DeLeath, også kjent som «The Original Radio Girl», spilte den inn to ganger, først 13. juni som soloartist (2 vers og refreng) og senere 21. september som vokalist med The Colonial Club Orchestra (refreng versjon uten snakkedel) #4 i USA. Rundt august 1927 ble det utgitt en innspilling med den berømte tenoren Henry Burr (1 vers og refreng) #10 i USA. «Are You Lonesome Tonight?» ble innspilt av Blue Barron (MGM 10628) #19 i USA i 1950. Bare få uker etter Barrons innspilling spilte Al Jolson inn en versjon (Decca 27043). I 1959 ble en versjon med sangeren Jaye P. Morgan «Are You Lonesome Tonight?» utgitt på single for MGM #59 i USA med «Miss You» på B-siden. Brian Hyland spilte inn sangen i 1962 (1 vers og refreng) i Bossa nova versjon. Frank Sinatra spilte inn sin versjon (refreng versjon uten snakkedel) i 1962.